《送何太学入京》
明代·卢龙云

秋到炎消海上天，新凉堪引孝廉船。向来珠树依三秀，此去金茎待四迁。

藉藉才名芳水部，寥寥经术老菑川。中朝自有山公在，姓字都从启里传。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。